Document ID: /roh_data/filtered/fineweb-2-filterrobots_roh.jsonl.gz/39811

Las autoritads svizras online
Essas Vus dischoccupà? Annunziai quai immediatamain al post cumpetent.
As infurmai tar Vossa vischnanca da domicil, tar tgi che Vus stuais annunziar Vossa dischoccupaziun: tar la vischnanca da domicil u tar il center regiunal per intermediaziun da lavur (CIL). L'annunzia sto vegnir fatga persunalmain ed il pli tard l'emprim di che Vus vulais far diever da prestaziuns da la cassa da dischoccupaziun.
Prendai cun Vus ils suandants documents a l'annunzia:
La vischnanca di, tge pass che Vus stuais far. Il center regiunal per intermediaziun da lavur (CIL) As envida alura ad in di d'infurmaziun. Pli tard han lieu cussegliaziuns individualas cun Vossa cussegliadra u cun Voss cussegliader da persunal dal CIL.
Endatai sin la suandanta pagina d'internet il numer postal da Vossa vischnanca da domicil. Vus arrivais alura tar l'uffizi da lavur cumpetent (sche Vossa vischnanca da domicil ha in tal uffizi) u directamain tar il CIL.